E touez an traoù a ro e liv dar rummad eo ret mennegiñ ar generik. Plaset eo e penn-kentañ pep skignadenn. Kregiñ a ra gant ur zoom diwar an titl « The Simpsons » ha betek kêr Springfield. Heuliet e vez goude-se bep tudenn eus ar familh unan-hag-unan o tistreiñ er gêr goude o dervezh labour er memes koulz amzer. Ur wech erruet er gêr, en em staliañ a ra ar familh Simpson er bañk-gourvez dirak  an tele hep en em saludiñ.  Krouet eo bet ar generik gant David Silvermann hag ar sonerezh a zo bet krouet gant Danny Elfmann goude ma vefe bet galvet gant Matt Groening e 1989. Ar sonerezh klevet a zo bepred ar memes-hini ha derchel a ra ur rol talvoudus kennañ er rummad. Hervez Danny Elfmann e chomo ar ganaouenn-mañ, krouet dindan 2 zevezh gantañ, an hini wellañ en deus morse krouet. Pevar poent e-barzh ar generik-mañ a cheñch alies eus abadenn-da-abadenn avat. Skrivet e vez gant Bart frazennoù disheñvel war daolenn ar skol e-keñver an abadenn ; choariet e vez ur solo saksell disheñvel gant Liza ; cheñch a ra ar pezh a vez skrivet war panel-skritellañ ar chef-enroller er stal hag evit echuiñ, cheñch a ra tost bepred gag ar bañk-gourvez.